Jun 22,2016
ఎన్‌ఎండీసీలో ఘనంగా యోగా దినోత్సవం
                      నవతెలంగాణ-హైదరాబాద్‌: 'నేషనల్‌ మినరల్‌ డెవలప్‌మెంట్‌ కార్పొరేషన్‌' (ఎన్‌ఎండీసీ)లో అంతర్జాతీయ యోగా దినోత్సవాన్ని కన్నుల పండువగా నిర్వహించారు. హైదరాబాద్‌లోని సంస్థకు చెందిన ప్రధాన కార్యాలయంతో పాటు ఎన్‌ఎండీసీ ఉత్పత్తి కేంద్రాల వద్ద యోగా కార్యక్రమాల్ని సంస్థ ఏర్పాటు చేసింది. ఎన్‌ఎండీసీ ఉత్పత్తి కేంద్రాలున్న ఛత్తీస్‌ఘఢ్‌, మధ్యప్రదేశ్‌, కర్ణాటకల్లోనూ యోగా వేడుకలు ఘనంగా జరిగినట్లు సంస్థ ఒక ప్రకటనలో తెలిపింది.ఈ కార్యక్రమానికి 'అనుసంధాన్‌ సంస్థాన్‌' యోగ బోధకుడు జీ శ్రీనివాస్‌తో పాటు ట్రేనర్స్‌ రవీనా, పల్లవీ మిశ్రాలు ఉద్యోగులతో యోగాసనాలు వేయించారు. యోగా వేడుకల్లో ఉద్యోగుల, వారి కుటుంబ సభ్యులు ఏంతో ఉత్సహంగా పాల్గొన్నారు.
మీ స్నేహితులకు రికమెండ్ చెయ్యండి